Kɛ́ Akɛɛ Afee Krɔŋkrɔŋ Lɛ, Mɛni Atsɔɔ Lɛ?\nKANEMƆ YƐ Afrikaans Albania Amharic Arabic Arabic (Lebanon) Armenia Azerbaijani Baoule Bashkir Batak (Toba) Bislama Blɔfo Cambodia Catalan Cebuano Chavacano Chichewa Chinese (Shanghainese) Chinese (Sichuanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Croatia Czech Dangme Denmark Dutch Estonia Ewe Faroese Fiji Finland Fon French Ga Georgia Germany Greenland Gun Haitian Creole Hausa Hebri Hela Hiligaynon Hmong (White) Hungary Iban Iceland Igbo Iloko Indonesia Isoko Italia Italia Mumuii Awiemɔ Japan Kamba Kannada Kazakh Kazakh (Arabic) Kikaonde Kikuyu Kiluba Kinyarwanda Kirghiz Kiribati Kirundi Korea Kurdish Kurmanji (Caucasus) Kurdish Kurmanji (Cyrillic) Kwanyama Kyangonde Lingala Lithuania Luganda Luo Luvale Malagasy Malay Malayalam Malta Mambwe-Lungu Mongolia Moore Myanmar Ndebele (Zimbabwe) Ndonga Nepali Norway Nzema Ossetia Pangasinan Pennsylvania German Persia Poland Portugal (Portugal) Portuguese (Brazil) Romania Russia Sango Sepedi Serbia (Roma) Serbian (Cyrillic) Setswana Seychelles Creole Shona Sidama Sinhala Slovak Slovenia Spania Sunda Swahili Swati Sweden Tagalog Tatar Telugu Tetun Dili Thailand Tigrinya Tiv Tsonga Turkey Twi Tzotzil Ukrain Urhobo Uruund Uzbek Uzbek (Roman) Valencian Venda Vietnam Welsh Xhosa Yoruba Zulu\nKɛ́ akɛɛ afee krɔŋkrɔŋ lɛ, etsɔɔ akɛ atsi he kɛje nibii ni buleɔ mɔ ahe. Aná Hebri wiemɔ ni atsɔɔ shishi akɛ “krɔŋkrɔŋ” lɛ kɛjɛ wiemɔ ni shishi ji “atse he kɛje he” lɛ mli. No hewɔ lɛ, nii ni yɔɔ krɔŋkrɔŋ ji nii ni atse kɛje nii ni mɔ fɛɛ mɔ kɛkɛ kɛtsuɔ nii lɛ he, titri lɛ akɛni ehe tse loo muji ko bɛ he lɛ hewɔ.\nNyɔŋmɔ yɛ krɔŋkrɔŋ fe mɔ fɛɛ mɔ. Biblia lɛ kɛɛ: “Mɔ krɔŋkrɔŋ ko bɛ ni tamɔ Yehowa.” * (1 Samuel 2:2) No hewɔ lɛ, Nyɔŋmɔ ji mɔ ni esa akɛ etsɔɔ nɔ ni kɛ́ wɔfee lɛ wɔbaafee krɔŋkrɔŋ.\nAbaanyɛ akɛ wiemɔ ni ji “krɔŋkrɔŋ” lɛ atsu nii kɛhã nɔ fɛɛ nɔ ni kɔɔ Nyɔŋmɔ he, titrii lɛ, nibii ni atuu ahã Nyɔŋmɔ jamɔ pɛ. Akɛ nɔkwɛmɔnɔ lɛ, Biblia lɛ wieɔ nibii ni nyiɛ sɛɛ nɛɛ ahe:\nHei krɔŋkrɔŋi: Nyɔŋmɔ kɛɛ Mose yɛ ŋmei tso ko ni miishã lɛ masɛi akɛ: “He ní odamɔ lɛ, shikpɔŋ krɔŋkrɔŋ ni.”​—2 Mose 3:2-5.\nKpeei krɔŋkrɔŋi: Blema Israelbii lɛ já Yehowa yɛ jamɔŋ gbii juji ni afɔɔ feemɔ ni atsɛɔ lɛ “kpeei krɔŋkrɔŋi” lɛ ashishi.​—3 Mose 23:37.\nNibii Krɔŋkrɔŋi: Atsɛɔ nibii ni akɛtsu nii yɛ Nyɔŋmɔjamɔ mli yɛ blema sɔlemɔ shĩa ni yɔɔ Yerusalem lɛ mli lɛ akɛ “nibii krɔŋkrɔŋi.” (1 Maŋtsɛmɛi 8:4) Blemabii lɛ bu nibii nɛɛ waa, shi amɛjaaa amɛ. *\nAni gbɔmɔ ni yeee emuu baanyɛ afee krɔŋkrɔŋ?\nHɛɛ. Nyɔŋmɔ fãa Kristofoi akɛ: “Nyɛfea krɔŋkrɔŋ, ejaakɛ miyɛ krɔŋkrɔŋ.” (1 Petro 1:16) Eji anɔkwale akɛ adesai ni yeee emuu nyɛŋ afee krɔŋkrɔŋ kɛmɔ shi kɔkɔɔkɔ. Shi abaanyɛ abu adesai ni boɔ Nyɔŋmɔ jalɛ mlai lɛ atoi lɛ akɛ mɛi ‘ni yɔɔ krɔŋkrɔŋ ni Nyɔŋmɔ náa amɛhe miishɛɛ.’ (Romabii 12:1) Kɛ́ mɔ ko miibɔ mɔdɛŋ ni efee krɔŋkrɔŋ lɛ anaa yɛ ewiemɔ kɛ enifeemɔ mli. Akɛ nɔkwɛmɔnɔ lɛ, ekɛ ŋaa ni Biblia lɛ woɔ akɛ ‘nyɛfea krɔŋkrɔŋ ni nyɛtsia nyɛhe kɛjea ajwamaŋbɔɔ he’ kɛ “nyɛfea mɛi krɔŋkrɔŋi yɛ nyɛnifeemɔi fɛɛ amli” lɛ tsuɔ nii.​—1 Tesalonikabii 4:3; 1 Petro 1:15.\nKɛ́ mɔ ko yɛ krɔŋkrɔŋ lɛ, ani ebaanyɛ eŋmɛɛ lɛ?\nHɛɛ. Kɛ́ mɔ ko kpoo Nyɔŋmɔ jeŋba he mlai lɛ, Nyɔŋmɔ ebuŋ lɛ akɛ eyɛ krɔŋkrɔŋ dɔŋŋ. Akɛ nɔkwɛmɔnɔ lɛ, aŋma Biblia mli wolo ni ji Hebribii lɛ ahã “nyɛmimɛi krɔŋkrɔŋi” lɛ, kɛ̃lɛ ekɛɛ amɛ akɛ amɛkwɛ amɛhe nɔ jogbaŋŋ koni amɛteŋ mɔ ko “akaná tsui fɔŋ ni bɛ hemɔkɛyeli akɛni etsi ehe kɛje Nyɔŋmɔ hiɛkãalɔ lɛ he lɛ hewɔ.”​—Hebribii 3:1, 12.\nSusumɔ ni ejaaa ni mɛi hiɛ yɛ krɔŋkrɔŋfeemɔ he\nSusumɔ ni ejaaa: Kɛ́ mɔ ko baafee krɔŋkrɔŋ lɛ ebiɔ ni etsĩ ehe naa yɛ nibii babaoo ahe.\nAnɔkwa sane: Biblia lɛ tsɔɔ akɛ akɛ mɔ ko ‘baawa egbɔmɔtso yi’ loo ebaatsĩ ehe naa yɛ nibii babaoo ahe lɛ he ehiaaa Nyɔŋmɔ. (Kolosebii 2:23) Moŋ lɛ, Nyɔŋmɔ miisumɔ ni wɔná nibii kpakpai lɛ ahe sɛɛ. Biblia lɛ kɛɛ akɛ: “Esa akɛ mɔ fɛɛ mɔ aye ni enu ni ená nii ni etsuɔ waa lɛ fɛɛ mli ŋɔɔmɔ. Nyɔŋmɔ nikeenii ni.”​—Jajelɔ 3:13.\nSusumɔ ni ejaaa: Kɛ́ mɔ ko kpɛ eyiŋ akɛ eboteee gbalashihilɛ mli ni enáaa bɔlɛ hu yɛ jamɔ hewɔ lɛ, etsɔɔ akɛ eyɛ krɔŋkrɔŋ waa.\nAnɔkwa sane: Eyɛ mli akɛ Kristofonyo ko baanyɛ akpɛ eyiŋ akɛ eboteŋ gbalashihilɛ mli moŋ, shi kɛ́ mɔ ko kpɛ eyiŋ akɛ eboteŋ gbalashihilɛ mli ni enáŋ bɔlɛ lɛ, no etsɔɔɔ akɛ eyɛ krɔŋkrɔŋ yɛ Nyɔŋmɔ hiɛ. Eji anɔkwale akɛ, mɛi ni boteko gbalashihilɛ mli lɛ baanyɛ amɛkɛ amɛhe awo Nyɔŋmɔjamɔ nifeemɔi amli ni nɔ ko gbalaaa amɛjwɛŋmɔ. (1 Korintobii 7:​32-​34) Kɛ̃lɛ, Biblia lɛ tsɔɔ akɛ mɛi ni ebote gbalashihilɛ mli hu baanyɛ afee krɔŋkrɔŋ. Anɔkwa, kɛhooo kwraa lɛ Yesu kaselɔi lɛ ateŋ mɔ kome​—ni ji Petro​—bote gbalashihilɛ mli.​—Mateo 8:14; 1 Korintobii 9:5.\nNɛgbɛ aná wiemɔ ni ji, “Ŋmalɛ Krɔŋkrɔŋ Lɛ” kɛjɛ?\nAfii ohai abɔ ni eho nɛ lɛ, mɛi tsɛɔ Biblia muu lɛ fɛɛ ni ajɛ mumɔŋ aŋma lɛ akɛ “Ŋmalɛ Krɔŋkrɔŋ Lɛ” yɛ yiŋtoi ni nyiɛ sɛɛ nɛɛ ahewɔ:\nEjɛɛhe. “Mumɔ krɔŋkrɔŋ lɛ tsirɛ gbɔmɛi ni amɛwie wiemɔi ni jɛ Nyɔŋmɔ ŋɔɔ.”​—2 Petro 1:​21.\nSane ni yɔɔ mli. “Yehowa kitã lɛ he tse, ehãa hiŋmɛii anɔ tseɔ. Yehowa gbeyeishemɔ lɛ yɛ krɔŋŋ, ehiɔ shi kɛyaa naanɔ.”​—Lala 19:​8, 9.\nNo hewɔ lɛ, abaanyɛ akɛɛ akɛ Biblia lɛ yɛ krɔŋkrɔŋ. Eyɛ srɔto yɛ woji krokomɛi fɛɛ ahe, ejaakɛ sane ni yɔɔ mli lɛ he tse ni akɛtsuɔ nibii ni yɔɔ krɔŋŋ ahe nii yɛ jamɔ mli.\n^ kk. 2 Yehowa ji Nyɔŋmɔ gbɛ́i diɛŋtsɛ. Ŋmalɛi babaoo hãa anaa akɛ gbɛ́i nɛɛ kɛ wiemɔ ni ji “krɔŋkrɔŋ” kɛ “krɔŋkrɔŋfeemɔ” lɛ yɛ tsakpaa.\n^ kk. 6 Biblia lɛ wieɔ eshiɔ okadii komɛi ni akɛtsuɔ nii yɛ jamɔ mli ni ajaa lɛ.​—1 Korintobii 10:14.\nKɛmaje Mɔ Ko Kɛmaje Mɔ Ko Kɛ́ Akɛɛ Afee Krɔŋkrɔŋ Lɛ, Mɛni Atsɔɔ Lɛ?\nijwbq sane 137\nAni Esa akɛ Kristofoi Ajá Nyɔŋmɔ yɛ Hei ni Gbatsui Yɔɔ?\nAni Esa Akɛ Masɔle Mahã Saints Loo Hetselɔi?